Idrettsklubben Tjalve

Idrettsklubben Tjalve er en norsk idrettsklubb fra Oslo, med hovedfokus på friidrett.

 Historie 
Tjalve er den eldste friidrettsklubben i Norge.Tjalve.no - Historie   IK Tjalve ble stiftet 27. desember 1890 av tre unge menn, Gustav S. Thorp, Oscar F. Fredriksen og Asbjørn Bjerke. De tre var utbrytere fra Kristiania Sportsforening. Om kvelden tredje juledag møttes de i den nye «bodega i Prinsens gade», hvor de markerte dannelsen av den nye klubben med «et glass vin og et haandtrykk».
Klubbens første formann var den kjente idrettsentusiasten, idrettsmannen og idrettsentreprenøren, premierløytnant Henrik Angell. Han hadde en spesiell forkjærlighet for friidrett, som den gang var i sin spede begynnelse i Norge. Klubben skulle som den første i Norge «uddanne sine medlemmer i fodsport». Dette målet skulle fremmes gjennom stadige øvelser under ledelse av en trener, gjennom kappgang og utflukter i skog og mark og gjennom konkurranser.
Det var Tjalves styre som i 1896 tok initiativ til dannelsen av det som i dag er Norges Friidrettsforbund.Tjalve.no - Historie  Tjalves Petter Bredo Brodersen var Norsk Skøiteforbunds tredje formann i perioden 1895–1896.Norsk Skøytesports navn og tall 1893–2011  Norges Skøyteforbunds presidenter 1893-2011, side 3. Med alle dens tingvalgte komiteer og utvalg, på Norges skøyteforbunds .pdf-dokument.

 Navnet 
Navnet Tjalve kommer fra norrøn mytologi. Tjalve var Tors følgesvenn, og hadde den egenskap at han kunne løpe raskere enn sin egen skygge.

 Klubbens ledelse 
Klubbens daglige leder er Matias Lavik. Fra 2011 er John Ertzgaardtjalve.no  John Ertzgaard ansatt som idrettslig leder i klubben.

 Utøvere 
Sentrale utøvere i Tjalve opp i gjennom tidene er blant annet Martinus Lørdahl, Audun Boysen, Bjørn Vade, Ulf Bertil Lund, Hallgeir Brenden, Willy Rasmussen, Carl-Fredrik Bunæs, Einar Førde, Helge Pharo, Harald Lorentzen, Reidar Lorentzen, Arne Kvalheim, Knut Kvalheim, Steinar Hoen, Leif Roar Falkum, Stein Johnson, Terje Haugland, Bo Breigan, Richard Olsen, John Ertzgaard, Atle McAdam, Gjøran Sørli, Pål Arne Fagernes, Benjamin Jensen, Bård Kvalheim, Susanne Wigene, Ingvill Måkestad Bovim, Hanne Lyngstad, Grete Etholm, Eivind Henriksen, Margrethe Renstrøm, Mona Holm Solberg, Gaute Myklebust, Inger Anne Frøysedal, Øyunn Grindem Mogstad, Karoline Bjerkeli Grøvdal, Amalie Iuel, Hedda Hynne og Markus Rooth.

 Arrangement 
Klubbens største arrangement er Holmenkollstafetten, som arrangeres hvert år i begynnelsen av mai.Holmenkollstafetten.no Holmenkollstafetten Klubben står også bak friidrettsstevnene Tjalvelekene, Boysen Memorial, Basse Sprint, Kvalheimmila, Einar Brynemo Memorial. IK Tjalve er også en av klubbene i Bislett Alliansen, som er pådriverne bak det internasjonale friidrettsstevnet Bislett Games.

Skøytearrangement
Landsløbet 1892 (II), Frognerkilen, 22. februar 1892 – Oscar F. Fredriksen, Tjalve vant.
Allround-NM 1896, Frognerkilen, 1./2. januar 1896 – Vilhelm Mauseth, Trondhjems SK

Referanser

 Litteratur 

 Eksterne lenker 
 Tjalve.no – Offisiell hjemmeside

Kategori:Friidrettslag i Norge
Kategori:Tidligere skøyteklubber i Norge
Kategori:Skøyteklubber i Oslo
Kategori:Idrettslag i Oslo
Kategori:Idrettslag etablert i 1890
Kategori:Artikler i skøytesportprosjektet
Kategori:Sport i Norge i 1890